[{"text_idx": "#000003", "text": "Hu\u0308vitiste edetabel: vaata, kui palju kirjanikud laenutuste pealt teenisid"}, {"text_idx": "#000004", "text": "Eelmise aasta Eesti laenutushu\u0308vitiste jaotus arvestati rahvaraamatukogude 3 814 067 elektrooniliselt registreeritud laenutuse po\u0303hjal. Laenutushu\u0308vitise eelarve oli ta\u0308navu 500 000 eurot."}, {"text_idx": "#000005", "text": "Suurima hu\u0308vitise \u2013 6740 eurot \u2013 said to\u0303lkija Raili Puskar (58 377 laenutust), kirjanik ja illustraator Piret Raud (32 101 laenutust), kirjanik Ilmar Tomusk (26 593 laenutust), kirjanik ja to\u0303lkija Aino Pervik (25 792 laenutust), kirjanik Andrus Kivira\u0308hk (18 044 laenutust) ja kirjanik Marje Ernits (17 432 laenutust)."}, {"text_idx": "#000007", "text": "\"Tegelikult esitas kirjanike liit eelmisel aastal po\u0303hjendatud no\u0303udmise maksta autoritele 2023. aastal laenutustasuks 30 senti laenutuse eest ehk 1,3 miljonit eurot. Reaalselt oleks see summa toonud autoritele va\u0308a\u0308rika tasu. Mediaanhu\u0308vitis on sel aastal vo\u0303rdne 2004. aasta omaga, kui Eesti keskmine brutokuupalk oli 466 eurot ja tollane 67 eurot oli ligi neli korda suurema va\u0308a\u0308rtusega kui ta\u0308na,\" so\u0303nas Va\u0308ljataga."}, {"text_idx": "#000008", "text": "20 enim laenutushu\u0308vitist teeninud autorit:"}, {"text_idx": "#000010", "text": "\"Tasu suurust ei saa ma\u0308a\u0308rata suvaliselt u\u0308hepoolselt, nagu kultuuriministeeriumis seni tehtud. La\u0308bira\u0308a\u0308kimised ja konkreetsed kokkulepped tasu suuruses, indekseerimises, on suurim muutus, mida autorid ministeeriumilt eeldavad ja mida minister Purga mo\u0303istis,\" lisas ta."}, {"text_idx": "#000011", "text": "Kirjanik Mika Kera\u0308nen u\u0308tles ERR-ile, et ta on va\u0308ga ta\u0308nulik eesti lugejale, et too on tema raamatud omaks vo\u0303tnud ja neid laenutab, ning samuti on tal hea meel, et Eestil on laenutushu\u0308vitiste su\u0308steem, mida Euroopa Liidu direktiiv ka ette na\u0308eb, et kirjanikud oma to\u0308o\u0308 eest tasu saaksid."}, {"text_idx": "#000012", "text": "\"Eesti kirjanikuna olen aga leppinud, et leib tuleb lauale tuua muul moel kui raamatute mu\u0308u\u0308gi vo\u0303i laenutushu\u0308vitistega. Olen juba keskealine mees ja sellele enam ei looda,\" u\u0308tles Kera\u0308nen. \"Kuna saan hu\u0308vitisi ma\u0308rkimisva\u0308a\u0308rselt rohkem kui paljud teised kirjanikud, siis olen ta\u0308nulik ko\u0303igile institutsioonidele, kes toetusi ja hu\u0308vitisi annavad,\" lisas ta."}, {"text_idx": "#000013", "text": "Laenutushu\u0308vitise summa on aasta-aastalt varieerunud: na\u0308iteks sai kirjanik Andrus Kivira\u0308hk 2019. aasta laenutuste eest hu\u0308vitist 2409 eurot, 2020. aasta eest 4291 eurot ja 2021. aasta eest 1464 eurot. 2021. aasta laenutushu\u0308vitised olid rekordiliselt va\u0308ikesed \u2013 kultuuriministeerium eraldas selleks toona ajaloo ko\u0303ige va\u0308iksema summa 124 671 eurot, millest tulumaksuna tagastati riigile 23 000 eurot."}, {"text_idx": "#000014", "text": "Autorid madalatest laenutushu\u0308vitistest: Eesti riik on rikkunud oma kohustusi"}, {"text_idx": "#000015", "text": "Kirjanike liit: laenutushu\u0308vitiseks eraldatud summa muudab kogu ettevo\u0303tmise naeruva\u0308a\u0308rseks"}, {"text_idx": "#000016", "text": "Ta\u0308ispikk tabel: 2021. aasta laenutushu\u0308vitiste jaotus"}, {"text_idx": "#000018", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000021", "text": "Avalik debatt Eesti akadeemilise muusikahariduse raskustest"}, {"text_idx": "#000025", "text": "Dokumentalistide Gildi kolleegipreemia pa\u0308lvis Anna Hints"}, {"text_idx": "#000029", "text": "Robert Annus: va\u0308ldin kokkupuuteid eelnevate lavastuslahendustega"}, {"text_idx": "#000033", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000034", "text": "Filmiajakirjanik Hollywoodi streigist: mo\u0303ned suuremad filmid on edasi lu\u0308kkunud"}, {"text_idx": "#000039", "text": "Haapsalu kultuurikeskuses avati na\u0308itus aulidest"}, {"text_idx": "#000041", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000042", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000044", "text": "Edetabel. Aasta parimad albumid 2022"}, {"text_idx": "#000046", "text": "U\u0308levaade. Aasta parimad lood 2022"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]